# NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 1789/2008

**771 a**

# S p o l o č n á    s p r á v a

výborov Národnej rady Slovenskej republiky (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky na preskúmavanie rozhodnutí Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu) o výsledku prerokovania vládneho návrhu zákona o štátnom rozpočte na rok 2009 a návrhu rozpočtu verejnej správy na roky 2009 – 2011 (tlač 771)

Výbor Národnej rady Slovenskej republiky pre financie, rozpočet a menu ako gestorský výbor (ďalej len „gestorský výbor“) podáva **spoločnú správu** výborov Národnej rady Slovenskej republiky k vládnemu návrhu zákona o štátnom rozpočte na rok 2009 a návrhu rozpočtu verejnej správy na roky 2009 – 2011 (tlač 771) Národnej rade Slovenskej republiky v súlade s § 6 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

**I.**

Predseda Národnej rady Slovenskej republiky svojím rozhodnutím č. 831 z 15. októbra 2008 pridelil vládny návrh zákona o štátnom rozpočte na rok 2009 a návrhy rozpočtov jednotlivých rozpočtových kapitol na rok 2009 všetkým výborom Národnej rady Slovenskej republiky (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky na preskúmavanie rozhodnutí Národného bezpečnostného úradu a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby – prerokováva iba kapitolu Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu – prerokováva iba kapitolu NBÚ).

Zároveň predseda Národnej rady Slovenskej republiky určil ako gestorský Výbor Národnej rady Slovenskej republiky pre financie, rozpočet a menu, ktorému výbory Národnej rady Slovenskej republiky podajú správy o výsledku prerokovania vládneho návrhu zákona.

Všetky výbory Národnej rady Slovenskej republiky, ktorým bol vládny návrh zákona o štátnom rozpočte na rok 2009 a návrh rozpočtu verejnej správy na roky 2009 – 2011 pridelený, ich prerokovali v stanovenom termíne do 19. novembra 2008, gestorský výbor do 24. novembra 2008.

Návrh rozpočtu verejnej správy na roky 2009 – 2011 Národná rada Slovenskej republiky podľa § 4 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov prerokúva ako informáciu a berie na vedomie. **Všetky výbory, ktorým bol návrh pridelený, odporučili predložený materiál zobrať na vedomie.**

**II.**

**Výsledok prerokovania vládneho návrhu zákona o štátnom rozpočte**

**na rok 2009 (tlač 771)**

1. **K návrhu zákona**

Návrh zákona o štátnom rozpočte na rok 2009 (tlač 771) **odporučili** Národnej rade Slovenskej republiky **schváliť**  príslušné výbory nasledovne:

**Súhlas a odporúčanie schváliť návrh zákona o štátnom rozpočte bez pripomienok** vyjadrili nasledovné výbory:

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre sociálne veci a bývanie

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre vzdelanie, mládež, vedu a šport

Výbor NR SR pre európske záležitosti

Výbor NR SR pre verejnú správu a regionálny rozvoj

Výbor NR SR pre kultúru a médiá

Zahraničný výbor NR SR

Výbor NR SR pre ľudské práva, národnosti a postavenie žien

**Súhlas a odporúčanie schváliť návrh zákona o  štátnom rozpočte so  zmenami**  vyjadrili nasledovné výbory:

**Výbor NR SR pre financie, rozpočet a menu**

- k paragrafovému zneniu vládneho návrhu zákona o štátnom rozpočte

 na rok 2009

- ku kapitole Ministerstva pôdohospodárstva SR

**Ústavnoprávny výbor NR SR**

 **-** ku kapitole Generálna prokuratúra SR

**K návrhu rozpočtov kapitol**

Návrhy rozpočtov jednotlivých rozpočtových kapitol boli **prerokované výbormi** nasledovne:

**V predloženej podobe a bez návrhov na zmeny v rozpočtových kapitolách** boli **gestorskými výbormi** schválené kapitoly:

Kancelária prezidenta Slovenskej republiky

Kancelária Národnej rady Slovenskej republiky

Úrad vlády Slovenskej republiky

Ústavný súd Slovenskej republiky

Najvyšší súd Slovenskej republiky

Najvyšší kontrolný úrad Slovenskej republiky

Ministerstvo obrany Slovenskej republiky

Ministerstvo financií Slovenskej republiky

Ministerstvo vnútra Slovenskej republiky

* oblasť verejnej správy a regionálneho rozvoja

- ochrana verejného poriadku a bezpečnosti

Ministerstvo dopravy, pôšt a telekomunikácií Slovenskej republiky

Ministerstvo výstavby a regionálneho rozvoja Slovenskej republiky

* regionálny rozvoj
* Štátny fond rozvoja bývania

Ministerstvo práce, sociálnych vecí a rodiny Slovenskej republiky

Ministerstvo hospodárstva Slovenskej republiky

Ministerstvo kultúry Slovenskej republiky

Ministerstvo pôdohospodárstva Slovenskej republiky

 Ministerstvo životného prostredia Slovenskej republiky

Ministerstvo školstva Slovenskej republiky

Ministerstvo spravodlivosti Slovenskej republiky

Ministerstvo zdravotníctva Slovenskej republiky

Ministerstvo zahraničných vecí Slovenskej republiky

Slovenská akadémia vied

Slovenská informačná služba

Protimonopolný úrad Slovenskej republiky

Úrad jadrového dozoru Slovenskej republiky

Úrad priemyselného vlastníctva Slovenskej republiky

Úrad geodézie, kartografie a katastra Slovenskej republiky

Úrad pre verejné obstarávanie

Správa štátnych hmotných rezerv Slovenskej republiky

Štatistický úrad Slovenskej republiky

Všeobecná pokladničná správa (celkovo)

* Rada pre vysielanie a retransmisiu

Národný bezpečnostný úrad

**S návrhom na zvýšenie** boli schválené kapitoly:

Ministerstvo pôdohospodárstva SR

Generálna prokuratúra Slovenskej republiky

**Platné uznesenie nebolo prijaté** (nezískalo potrebný súhlas nadpolovičnej väčšiny prítomných poslancov príslušného výboru podľa § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov) :

vo **Výbore NR SR pre vzdelanie, mládež, vedu a šport** – Úrad vlády Slovenskej republiky – s osobitným zreteľom na podporu športu a mládeže.

**Výbor NR SR pre hospodársku politiku**  – Na rokovanie o **kapitole Úradu pre normalizáciu, metrológiu a skúšobníctvo Slovenskej republiky** bol listom predsedu výboru zo 4. októbra 2008 pozvaný pán Peter Lukáč, predseda tohto Úradu, za účelom jeho uvedenia vo výbore. Výbor o predloženom návrhu nerokoval, nakoľko podľa § 76 rokovacieho poriadku Národnej rady Slovenskej republiky sa rokovania výboru nezúčastnil predkladateľ návrhu.

 **Výbor Národnej rady Slovenskej republiky pre ľudské práva, národnosti a postavenie** **žien,** podľa § 46 a § 87 zákona č. 350/1996 Z. z. o rokovacom poriadku NR SR v znení neskorších predpisov, prerokoval kapitolu Všeobecná pokladničná správa – rozpočet

Kancelárie verejného ochrancu práv bez pripomienok, rozpočet Ústavu pamäti národa bez pripomienok, rozpočet Slovenského národného strediska pre ľudské práva bez pripomienok a rozpočet Úradu na ochranu osobných údajov tiež bez pripomienok.

Výbor ďalej prerokoval problematiku ľudských práv, národností a postavenia žien obsiahnutú v kapitolách:

* Úrad vlády – s osobitným zameraním na Akčný plán predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie, pre Potreby rómskej komunity a Menšinovú kultúru – bez pripomienok
* Ministerstvo kultúry SR – bez pripomienok

**III.**

**Pozmeňujúce a doplňujúce návrhy k    p a r a g r a f o v é m u    zneniu**

**vládneho návrhu zákona o štátnom rozpočte na rok 2009**

V § 1 odsek (1) sa suma celkových príjmov štátneho rozpočtu „13 221 992 753 eur“ nahrádza sumou „ 13 099 271 753 eur“.

(t.j. zníženie o 122 721 000 eur)

V § 1 odsek (2) sa suma schodku štátneho rozpočtu „886 701 000 eur“ nahrádza sumou „1 009 422 000 eur“.

(t.j. zvýšenie o 122 721 000 eur)

Zmeny vykonané v zákone sa premietnu do prílohy č. 1 „Bilancia príjmov a výdavkov štátneho rozpočtu na rok 2009“.

Pozmeňujúcim návrhom sa upravujú príjmy štátneho rozpočtu z dôvodu zníženia daňových príjmov na základe aktualizácie makroekonomických prognóz na nasledujúce roky.

**Výbor NR SR pre financie, rozpočet a menu**

 Gestorský výbor odporúča schváliť.

**IV.**

**Pripomienky a odporúčania k návrhu rozpočtových kapitol**

**a k prílohám vládneho návrhu zákona o štátnom rozpočte na rok 2009**

V nasledujúcom texte sú, z dôvodu prehľadnosti, návrhy na úpravy členené nasledovne:

**A** –Návrhy na **zvýšenie** výdavkov kapitoly

**B** – Návrh na **zvýšenie** **výdavkov** kapitoly a presun medzi kapitolami

A. Návrh na   z v ý š e n i e   výdavkov kapitoly

V kapitole Generálnej prokuratúry Slovenskej republiky sú navrhnuté výdavky na zvýšené

 o 3 990 000 eur, to znamená:

výdavky spolu: 63 007 760 eur

z toho:

* bežné výdavky 57 945 953 eur

z toho tovary a služby 7 802 289 eur

* kapitálové výdavky 5 061 807 eur

na materiálové a priestorové zabezpečenie deviatich nových prokuratúr (nájomné a režijné výdavky) a v priebehu roku 2008 zvýšeného počtu prokurátorov a štátnych zamestnancov.

**Ústavnoprávny výbor NR SR**

Gestorský výbor odporúča neschváliť.

B. Návrh na    z v ý š e n i e  výdavkov kapitoly a presun medzi kapitolami

V prílohe č. 2 k zákonu č. ..../2008 sa zvyšuje „záväzný ukazovateľ“ v kapitole Ministerstvo pôdohospodárstva SR o 16 596 959 eur a v prílohe č. 3 k zákonu sa zvyšujú „výdavky celkom“ a „kapitálové výdavky (bez prostr. na spolufinancovanie)“ o 26 555 135 eur.

O uvedenú sumu sa zvýšia výdavky na program 0900101 – Kontrola a zodpovednosť za programy.

Zároveň v kapitole Všeobecná pokladničná správa v prílohe č. 3 k zákonu sa znižujú „výdavky celkom“ o 9 958 176 eur.

Uvedené zmeny sa zároveň premietnu aj do paragrafového znenia zákona a prílohy č. 1.

Pozmeňujúcim návrhom sa zabezpečuje realizácia úlohy A.3. z uznesenia vlády SR č. 717 z 15. októbra 2008 k návrhu rozpočtu verejnej správy na roky 2009 až 2011.

**Výbor NR SR pre financie, rozpočet a menu**

**Gestorský výbor odporúča schváliť.**

**V.**

Iné odporúčania a požiadavky výborov Národnej rady Slovenskej republiky

k návrhu zákona o štátnom rozpočte na rok 2009

a k návrhu rozpočtu verejnej správy na roky 2009– 2011

1. **Národná rada SR žiada vládu SR** dôsledne zabezpečovať úlohy vyplývajúce zo schváleného štátneho rozpočtu na rok 2009.

**Výbor NR SR pre financie, rozpočet a menu**

**Výbor NR SR pre hospodársku politiku**

**Výbor pre obranu a bezpečnosť**

**Výbor NR SR pre vzdelanie, mládež, vedu a šport,**

**Výbor NR SR pre kultúru a médiá**

**Ústavnoprávny výbor NR SR**

**Výbor NR SR pre sociálne veci a bývanie**

**Zahraničný výbor NR SR**

**Gestorský výbor odporúča schváliť.**

**VI.**

Výbor Národnej rady Slovenskej republiky pre financie, rozpočet a menu ako gestorský výbor podľa § 79 ods. 4 písm. d) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky **o pozmeňujúcich návrhoch hlasovať nasledovne:**

1. **Spoločne k bodom**

Časť III.

Časť IV. – B

Časť V.

s návrhom gestorského výboru predmetné návrhy **schváliť.**

1. **K bodu**

Časť IV. – A

s návrhom gestorského výboru predmetný návrh **neschváliť.**

Gestorský výbor odporúča schválený návrh z časti V. a návrhy prednesené počas rozpravy a schválené hlasovaním NR SR zapracovať do uznesenia č. 2.

**VII.**

Spoločná správa výborov Národnej rady Slovenskej republiky o výsledku prerokovania vládneho návrhu zákona o štátnom rozpočte na rok 2009 (tlač 771a) bola schválená uznesením Výboru Národnej rady Slovenskej republiky pre financie, rozpočet a menuč. 431 z 25. novembra 2008.

Výbor určil poslancov **Jozefa Buriana, Jozefa Ďuračku, Miroslava Jureňu, Borisa Hradeckého, Ivana Vargu, Jozefa Líšku** za spoločných spravodajcov výboru. Ďalej navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas,**

aby predseda Najvyššieho kontrolného úradu Slovenskej republiky Ján Jasovský mohol uviesť na schôdzi Národnej rady Slovenskej republiky stanovisko Najvyššieho kontrolného úradu k vládnemu návrhu zákona o štátnom rozpočte Slovenskej republiky na rok 2009 a k návrhu rozpočtu verejnej správy na roky 2009 – 2011 (tlač 771).

Zároveň výbor poveril spoločného spravodajcu:

1. predniesť spoločnú správu výborov na schôdzi Národnej rady Slovenskej republiky v druhom čítaní;
2. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy.

Bratislava 25. novembra 2008

 **Jozef B U R I A N**

**p r e d s e d a**

**Výboru NR SR pre financie, rozpočet a menu**

*N á v r h*

**Nové znenie**

U Z N E S E N I E č. 1

**Národnej rady Slovenskej republiky**

**z ..... decembra 2008**

k  zákonu o štátnom rozpočte na rok 2009 (tlač 771)

###### Národná rada Slovenskej republiky

po prerokovaní vládneho návrhu zákona o štátnom rozpočte na rok 2009 (tlač 771) v druhom a treťom čítaní

### s c h v a ľ u j e

zákon o štátnom rozpočte na rok 2009

*N á v r h*

U Z N E S E N I E č. 2

**Národnej rady Slovenskej republiky**

**z .... decembra 2008**

k  zákonu o štátnom rozpočte na rok 2009

a k  rozpočtu verejnej správy na roky 2009– 2011 (tlač 771)

###### Národná rada Slovenskej republiky

po prerokovaní zákona o štátnom rozpočte na rok 2009 v druhom a treťom čítaní a prerokovaní rozpočtu verejnej správy na roky 2009 – 2011 (tlač 771)

1. **b e r i e na vedomie**

rozpočet verejnej správy na roky 2009 – 2011

### ž i a d a

**vládu Slovenskej republiky**

* 1. dôsledne zabezpečovať úlohy vyplývajúce zo schváleného štátneho rozpočtu na rok 2009;
	2. *budú doplnené návrhy požiadaviek a odporúčaní pre vládu prednesené v rozprave a schválené hlasovaním.*